Ilmar Rebane (jurist)

Ilmar Rebane (28. jaanuar 1907 Tartu – 4. veebruar 2001 Quakertown, Pennsylvania, USA) oli eesti jurist ja väliseesti ühiskonnategelane.

Lõpetas 1925. aastal Hugo Treffneri Gümnaasiumi. Õppis 1925–1932 Tartu Ülikooli õigusteaduskonnas.

1933–1937 oli kohtuameti kandidaat Tartu ringkonnakohtu juures, 1937–1940 Tartu 2. jaoskonna abiprokurör.

1944. aastal põgenes Saksamaale, oli Oldenburgi põgenikelaagri eesti gümnaasiumi õpetaja. 1948. aastal läks Rootsi ja 1956 sealt edasi Ameerika Ühendriikidesse, kus töötas tehnilise joonestajana.

1927. aasta kevadsemestril astus Eesti Üliõpilaste Seltsi. 1961–1965 oli ta EÜSi vanematekogu esimees. 1980 valiti ta EÜSi auvilistlaseks.Auvilistlased EÜS

Tema poeg on ajaloolane Peep Peeter Rebane. Tema vend Heino Rebane oli ajakirjanik.

 Viited 

Kategooria:Eesti juristid
Kategooria:Hugo Treffneri Gümnaasiumi vilistlased
Kategooria:Tartu Ülikooli õigusteaduskonna vilistlased
Kategooria:Eesti Üliõpilaste Seltsi auvilistlased
Kategooria:Eestlased Ameerika Ühendriikides
Kategooria:Sündinud 1907
Kategooria:Surnud 2001